Грегъри Корсо
Безумният як

Превод от английски: Николай Попов, —

chitanka.info

Гледам ги как бият млякото,

последното, което издоиха.

Те чакат да умра,

за да направят копчета от моите кости.

Къде са братята, сестрите ми?

Високият монах, оня, дето връзва моя чичо,

има нова шапка.

А неговия смахнат ученик —

за първи път го виждам с тия ръкавици.

Бедният чичо, безропотно оставя да го натоварят.

Колко тъжен е и уморен.

Какво ли ще направят с неговите кости?

И тази прелестна опашка!

Колко ли връзки за обуща ще измайсторят от нея!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.